Tatiana a murit în salonul ATI cuprins de flăcări, la Piatra Neamț. A crescut, timp de 25 de ani, copii abandonați.
Tatiana Gavril era "părinte" pentru 20 de copii. Irimia Clement avea o fiică medic. Mircea Covătaru a fost antrenor emerit de lupte greco-romane.
În total 10 persoane au decedat în incendiul de la secţia ATI din Piatra Neamţ. Tatiana Gavril este una dintre ele. A lăsat în urmă familia îndurerată, dar şi 20 de copii de care avea grijă. Din 1994, Tatiana a fost părinte pentru copiii neajutoraţi, împreună cu fundaţia pe care a condus-o.Irimia Clement, altă persoană care a murit nevinovată în incendiu. Avea 87 de ani şi o fiică medic. Prietena acesteia a scris pe Facebook "Putem oare sa ne transpunem şi să ne imaginăm ce durere simţi, ca şi copil, când ştii că părintele tău a ars de viu? Carbonizat… Ce durere simţi stând la porţile spitalului şi sperând că, printre cei 10, sa nu fie al tău?"Mircea Covătaru este o altă victimă. Un maestru, aşa cum îi spun cunoscuţii. A fost antrenor emerit al Clubului CS Ceahlaul Piatra Neamţ. A şlefuit destinele numeroşilor luptători.